RESOLUCIÓN do 14 de xuño de 2024 de ampliación de crédito e redistribución dos importes por grupos de desenvolvemento rural (GDR) e por tipoloxías de gasto, correspondente á convocatoria de proxectos Leader (submedida 19.20 do PDR de Galicia 2014-20) para a anualidade 2024.
Axencia Galega de Desenvolvemento Rural — III. Outras disposicións — 26/06/2024

A programación para a medida Leader correspondente ao período 2014-2020 réxese polo disposto nos artigos 32 ao 35 do Regulamento (UE) nº 1303/2013 do Parlamento Europeo e do Consello, do 17 de decembro, sobre disposicións comúns referidas aos fondos Feader, Feder, Fondo de Cohesión, FSE e FEMP, e polo disposto nos artigos do 42 ao 44 do Regulamento (UE) nº 1305/2013 do Parlamento Europeo e do Consello, do 17 de decembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (en diante, Feader). Os citados artigos regulan o desenvolvemento local participativo a través dos grupos Leader de desenvolvemento rural (en diante, GDR).
O Programa de desenvolvemento rural (PDR) de Galicia 2014-2020 foi aprobado mediante a Decisión de execución da Comisión Europea C(2015) 8144, do 18 de novembro de 2015, e modificado pola Decisión de execución da Comisión C (2023) 8731 final, do 6 de decembro de 2023; na ficha correspondente á medida 19 (Leader) prevé a tramitación de subvencións a través das estratexias de desenvolvemento local elaboradas polos GDR.
Neste contexto, mediante o Acordo do Consello de Dirección da Axencia Galega de Desenvolvemento Rural, do 13 de decembro de 2019, aprobáronse as bases reguladoras das axudas que se tramiten ao abeiro da medida Leader (submedidas 19.2 e 19.4), cofinanciadas co Feader no marco do PDR de Galicia 2014-2020, e publicáronse mediante a Resolución do director xeral da Axencia Galega de Desenvolvemento Rural do 13 de decembro de 2019 (DOG núm. 246, do 27 de decembro). Mediante o Acordo do Consello de Dirección da Axencia Galega de Desenvolvemento Rural, do 10 de marzo de 2021, modificáronse as citadas bases reguladoras (DOG núm. 53, do 18 de marzo).
As bases reguladoras sinaladas no parágrafo anterior estableceron as regras para a xestión das axudas correspondentes tanto á submedida 19.2 (apoio para a realización de operación conforme a estratexia de desenvolvemento local) como ás regras de xustificación correspondentes aos gastos da submedida 19.4 (custos correntes da estratexia de desenvolvemento local e animación e promoción territorial) da medida Leader.
En liña co sinalado nos parágrafos anteriores, publicouse a Resolución do 26 de decembro de 2022 pola que se convocaron, mediante tramitación anticipada de gasto, subvencións para a execución de proxectos ao abeiro da submedida 19.2 (apoio para a realización de operacións conforme a estratexia de desenvolvemento local participativo), da medida Leader do Programa de desenvolvemento rural de Galicia 2014-2020, para as anualidades 2023 e 2024, cofinanciadas co Fondo Europeo Agrícola de Desenvolvemento Rural (código de procedemento MR701D).
Esta convocatoria está sometida ás bases reguladoras anteriormente citadas e refírese unicamente ao importe dispoñible na submedida 19.2 da medida Leader do PDR de Galicia 2014-2020 para as anualidades 2023 e 2024.
No anexo I da citada convocatoria, prevíase a seguinte distribución de importes por proxectos e aplicacións contables:
Aplicacións-proxectos para a anualidade 2023:
Aplicacións-proxectos para a anualidade 2024:
A este respecto, cómpre sinalar que o artigo 16.1 das bases reguladoras polas que se rexe esta convocatoria dispón o seguinte:
«Dentro das dispoñibilidades orzamentarias globais para cada un dos GDR, correspondentes á submedida 19.2, que se establezan en cada convocatoria, corresponde a cada GDR solicitar a Agader, en función do sinalado na convocatoria e na súa estratexia de desenvolvemento local, a aprobación do importe máximo dispoñible para cada unha das tipoloxías de proxectos que se indican no parágrafo primeiro do número 1 deste artigo. As solicitudes de cada un dos GDR deberán remitirse a Agader durante os quince días naturais inmediatamente posteriores á data da publicación de cada unha das convocatorias».
Polo tanto, unha vez rematado o prazo de presentación de solicitudes para a convocatoria 2023-24 de axudas para a execución de proxectos ao abeiro da submedida 19.2, e coa finalidade de dar cumprimento ao disposto no artigo 16.1 das bases reguladoras, propúxose unha redistribución das anualidades obxecto desta convocatoria para dar cabida ao solicitado polos GDR.
No marco das funcións da Axencia Galega de Desenvolvemento Rural (Agader), correspóndelle a xestión dos recursos destinados ao desenvolvemento das áreas rurais de Galicia. Entre os proxectos do orzamento para o exercicio 2023 figura o proxecto vinculado á medida Leader: 2016-00001 Implementación de operacións Leader.
Neste contexto, propúxose a redistribución das anualidades, coas conseguintes aplicacións contables e proxectos do seguinte xeito:
Aplicacións-proxectos para a anualidade 2023: variacións e cadro final.
Aplicacións-proxectos para a anualidade 2024: variacións e cadro final.
En liña coa proposta descrita nos parágrafos anteriores, o 23 de maio de 2023 (DOG núm. 96) publicouse a Resolución do 11 de maio de 2023 pola que se modificou a distribución de importes, por tipoloxías de proxectos, en relación coa Resolución do 26 de decembro de 2022 pola que se convocaron, mediante tramitación anticipada de gasto, subvencións para a execución de proxectos ao abeiro da submedida 19.2 (apoio para a realización de operacións conforme a estratexia de desenvolvemento local participativo), da medida Leader do Programa de desenvolvemento rural de Galicia 2014-2020, para as anualidades 2023 e 2024, cofinanciadas co Fondo Europeo Agrícola de Desenvolvemento Rural (código de procedemento MR701D).
A raíz da resolución citada no parágrafo anterior, redistribuíuse, nos importes que se indican a seguir, a dotación orzamentaria prevista na citada Resolución do 26 de decembro de 2022 pola que se convocaron, mediante tramitación anticipada de gasto, subvencións para a execución de proxectos ao abeiro da submedida 19.2 (apoio para a realización de operacións conforme a estratexia de desenvolvemento local participativo), da medida Leader do Programa de desenvolvemento rural de Galicia 2014-2020, para as anualidades 2023 e 2024, cofinanciadas co Fondo Europeo Agrícola de Desenvolvemento Rural (código de procedemento MR701D) (DOG núm. 247, do 29 de decembro).
En consecuencia:
1. As aplicacións-proxectos para a anualidade 2023 (con variacións e cadro final) pasaron a ser as seguintes:
2. As aplicacións-proxectos para a anualidade 2024 (con variacións e cadro final) pasaron a ser as seguintes:
A redistribución de importes por tipoloxías de gasto non afectou o prazo de presentación de solicitudes nin supuxo o inicio dun novo cómputo do prazo para resolver.
O artigo 14.3 da Resolución do 26 de decembro de 2022 pola que se convocaron, mediante tramitación anticipada de gasto, subvencións para a execución de proxectos ao abeiro da submedida 19.2 (apoio para a realización de operacións conforme a estratexia de desenvolvemento local participativo), da medida Leader do Programa de desenvolvemento rural de Galicia 2014-2020, para as anualidades 2023 e 2024, sinala que as contías que financian esta convocatoria poderán incrementarse en función das solicitudes presentadas, sempre que teña lugar unha xeración, ampliación ou incorporación de crédito ou existan remanentes doutras convocatorias financiadas con cargo ao mesmo crédito ou a créditos incluídos no mesmo programa, segundo prevé o artigo 31 da LSG e o artigo 30 do Regulamento da dita lei, que se aprobou mediante o Decreto 11/2009, do 8 de xaneiro (DOG núm. 20, do 29 de xaneiro), e deberase publicar no DOG o aludido incremento de contía.
Neste senso, tendo en conta as dispoñibilidades orzamentarias, como ampliación de crédito dispoñible, e tendo en conta que en cómputo global (todos os GDR) existe un número de proxectos que, ou ben en situación de adxudicación parcial por falta de fondos ou ben en situación de lista de espera, poden cubrir na súa totalidade este importe de 3.976.092,49 euros, proponse incrementar o orzamento dispoñible con cargo á anualidade 2024 da convocatoria de proxectos citada no parágrafo anterior, de acordo coa distribución por aplicacións-proxectos que a seguir se indica:
Para a asignación de fondos entre os distintos GDR tivéronse en conta as porcentaxes de repartición correspondentes a cada un dos GDR que lles foron de aplicación durante o programa Leader correspondente ao período 2014-2020 e que derivan do acordo de selección de GDR correspondente ao citado período de programación, tomado a raíz do Consello de Dirección da Agader do 16 de novembro de 2016. Non obstante, cómpre ter en conta que non todos os GDR dispuñan de proxectos en situación de adxudicación parcial por falta de fondos ou en lista de espera que cubrisen a totalidade dos fondos que inicialmente lles correspondían, en función da súa porcentaxe de repartición. Tendo en conta esta circunstancia, realizouse unha segunda repartición, unicamente entre os GDR que si dispuñan de proxectos suficientes, por importe de 807.943,34 euros, que foi a suma dos importes sobrantes entre os 8 GDR que non dispuñan de suficientes proxectos en situación de adxudicación parcial ou en situación de lista de espera que lles permitisen cubrir a asignación que lles correspondía inicialmente.
Para a asignación destes fondos sobrantes (807.943,34 euros) entre os citados 16 GDR, tivéronse en conta as porcentaxes de repartición iniciais, de xeito que a repartición se mantivese proporcional ao peso que ten cada GDR na repartición de fondos correspondente ao programa Leader 2014-2020. Para este fin calcúlase unha regra de tres directa a partir da suma das porcentaxes de repartición correspondentes a cada un dos 16 GDR que dispoñen de proxectos en situación de adxudicación parcial e/ou en lista de espera e elévanse ao 100 % para a repartición dos fondos sobrantes da repartición inicial. Este mesmo proceso se repetiu co orzamento sobrante de 3 GDR (88.573,14 euros), entre os 13 GDR que aínda dispoñen de expedientes en situación de adxudicación parcial ou en lista de espera. Deste xeito, respéctanse as porcentaxes correspondentes a cada GDR do Acordo do Consello de Dirección da Axencia, do 16 de novembro de 2016, tal como se reflicte no cadro explicativo que a seguir se indica:
*O 14 de marzo, un promotor que estaba en lista de espera presentou a desistencia, polo que o GDR non vai necesitar o importe de 43.072,15 €, así que no sobrante 3, GDR sen expedientes figura o importe de 49.457,56 €, que se utiliza para a segunda repartición entre os GDR que teñen expedientes en lista de espera.
**O importe é pequeno para repartir entre os 12 GDR que dispoñen de expedientes (arredor dos 2.000,00 €), polo que ese importe xa non se reparte.
En consecuencia, segundo o exposto anteriormente e vista a proposta do subdirector de Relacións cos Grupos de Desenvolvemento Rural,
Autorizar a ampliación de crédito e a redistribución dos importes por grupos de desenvolvemento rural (GDR) e por tipoloxías de gasto, correspondente á convocatoria de proxectos Leader (submedida 19.20 do PDR de Galicia 2014-20), para a anualidade 2024, nas seguintes aplicacións e códigos de proxecto:
Santiago de Compostela, 14 de xuño de 2024